ישיבת ההסדר קרני שומרון

ישיבת ההסדר קרני שומרון (הידועה גם כקרנ"ש) היא ישיבת הסדר שנוסדה בשנת 1980 על ידי הרבנים שמואל הבר ואברהם קורצוייל, שעומדים כיום בראשות הישיבה, ושוכנת ביישוב קרני שומרון. הישיבה ידועה בשיטת הלימוד שלה "אסוקי שמעתתא אליבא דהלכתא". רקע הישיבה נוסדה בשנת תש"מ (1980) על ידי הרבנים שמואל הבר ואברהם קורצוייל, כשנתיים לאחר הקמת היישוב קרני שומרון. בתחילה מנהל הישיבה היה הרב יעקב אליטוב, לאחריו סגן-אלוף יאיר הלר, ולאחריו משה גליק. בשנת תשמ"ג מונה יגאל המאירי למנהל הישיבה, ובעזרתו נבנה קמפוס של מבני קבע במרכז היישוב, אשר נבנה בתקופת כהונתו של יצחק שמיר כראש ממשלה, והוא אף הגיע לחנוכת בניין הישיבה, אשר בו שוכנת הישיבה עד היום, והחליף את הצריפים שבהם שכנה הישיבה עד אז. לאחריו החליפו של ליאור ליפשיץ כמנהל הישיבה, ובשנת 2016 החליפו בוגר הישיבה אלימלך כהן. על אף שראשי הישיבה, הרבנים הבר וקורצוייל הם יוצאי ישיבת חברון החרדית, הם לחמו במלחמות ישראל השונות: מלחמת ששת הימים, תקופת המרדפים, מלחמת יום כיפור ומלחמת לבנון הראשונה, במסגרת שירותם בצה"ל (בחטיבת הצנחנים), ומזוהים עם הפלג הציוני דתי. בישיבה מלמדים בעיקר רבנים בוגרי הישיבה, ובוגרי ישיבות ישיבת מרכז הרב וכרם ביבנה. ב-17 בפברואר 1986 תלמידי הישיבה יוסף פינק ורחמים אלשייך, ששירתו בחטיבת גבעתי נשבו בקרב לאחר שמחבלי חזבאללה הניחו מארב לסיור של צה"ל. ב-21 ביולי 1996, הוחזרו גופות שני החיילים לישראל. בחשון תש"ע הוכנס ספר תורה לזכרו של יוסף פינק לישיבה. דרכה של הישיבה בשנת 2017 מנתה הישיבה כשלוש מאות וחמישים תלמידים. דרכה של הישיבה היא בשיטת לימוד "אסוקי שמעתתא אליבא דהלכתא", לימוד תלמוד המכוון לבירור והכרעת ההלכה ופתרון בעיות אקטואליות. בחלק ממסגרות הישיבה מוסדר הלימוד לפי נושאים בהלכה ולא על פי סדר הדף, כמקובל ברוב הישיבות. בישיבה פועל מכון להכשרת מורים בראשות הרב אבי מטלון. הישיבה שמה דגש על השירות הצבאי ומעודדת את תלמידיה להתגייס ליחידות הקרביות של צה"ל ולתפקידי פיקוד. פעילות התיישבותית אברכים רבים בוחרים להתגורר בקרני שומרון וביישובים נוספים בשומרון. חלקם אף השתתפו בהקמת נקודות ההתיישבות באלוני שילה וברמת גלעד, השוכנות על שתי גבעות הסמוכות לקרני שומרון. קבוצה נוספת של אברכים מתגוררת בשכונת נווה מנחם בקרני שומרון, ועוסקת לאחר שעות הלימוד בפעילות חברתית ענפה לרווחת תושבי השכונה. גרעין מאברכי הישיבה הקים בשנת 1990 את היישוב אבני חפץ, וגרעין נוסף מבני הישיבה הקים את הגרעין התורני 'קרני קדם' ביישוב קדימה שבשרון בשנת 1998. קישורים חיצוניים ישיבת ההסדר קרני שומרון יוני רוטנברג, טובים השניים, באתר ערוץ 7, 14 בנובמבר 2019 ישיבת ההסדר קרני שומרון, דף שער בספרייה הלאומית כל הכתבות על ישיבת ההסדר קרני שומרון, באתר ערוץ 7 הערות שוליים